 MUNICIPIUL CRAIOVA

 CONSILIUL LOCAL AL MUNICIPIULUI CRAIOVA

HOTĂRÂREA NR. 177
Consiliul Local al Municipiului Craiova, întrunit în şedinţa  ordinară din data de 29.04.2010;

Având în vedere rapoartele nr.54/2010 întocmit de consilier municipal Dan Iulius Magla şi  nr.60581/2010 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea parteneriatului dintre Consiliul Local al Municipiului Craiova şi Instituţiile de învăţământ superior publice sau private acreditate din România şi rapoartele comisiilor de specialitate ale Consiliului Local al Municipiului Craiova nr.55, 56, 57, 58, 59/2010;  
În conformitate cu prevederile Legii nr.258/2007 privind practica elevilor şi studenţilor;

În temeiul art.36 alin.2 lit.d coroborat cu alin.6 lit.a, pct.1, art.45 alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă  parteneriatul dintre Consiliul Local al Municipiului Craiova şi Instituţiile de învăţământ superior publice sau private acreditate din România, având ca obiect participarea la procesul de instruire practică inclusă în planul de învăţământ, în cadrul aparatului de specialitate al Primarului municipiului Craiova cât şi al serviciilor publice de interes local.

Art.2. Se împuterniceşte Primarul Municipiului Craiova să semneze protocoalele de parteneriate care urmează a fi încheiate cu Instituţiile de învăţământ superior publice sau private acreditate din România, având ca obiect activitatea prevăzută la art.1. 

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ şi Instituţiile de învăţământ superior publice sau private acreditate din România vor aduce la îndeplinire prevederile prezentei hotărâri.  

